**JI SEROKATIYA MECLISA NETEWEYÎ YA MEZIN A TIRKIYEYÊ RE**

Ez dixwazim pirsên min ên li jêr hatî nivîsandin ji hêla ***Cîgirê Serokomar Birêz Fuat OKTAY*** ve li gor xala 98’mîn a Makezagonê û li gor xala 96’mîn a Zagona Navxweyî bi awayekî nivîskî bên bersivandin.

***Musa FARİSOĞULLARI***

***Parlamenterê Amedê***

Zextên li ser zimanê Kurdî, di warê gelwarî de tunekirina Kurdî û zor û lînça li ser Kurdên bi zimanê zikmakî diaxivin; ne ji aliyê civaknasînê ve ne jî ji aliyê polîtîk ve tu tiştî li erdnîgariya me zêde dike. Her wiha ev yek dike ku gelek nirxên civakî bi xisarên bê çare re rû bi rû bimînin. Tune hesibandin û zext lê kirina zimanê Kurdî ku yek ji zimanê qedîmtirîn milletê Rojhelata Navîn e, çawa ku tu feyde negihandiye gelên din ên erdnîgariya me, ji aliyê siyasî jî di rûpelên dîrokê de dê wekî mînakeke xemsarî û xerabiyê cihê xwe bigire.

Di vê çarçoveyê de;

1. Ji bo zextên li ser zimanê Kurdî bi dawî bibin dê xebatek were çêkirin?
2. Sansûr û zextên li ser zimanê Kurdî ên di Tv, radyo û tora ragihandinê de dê kengê bi dawî bibin?
3. Li welatekî ku bi milyonan Kurd tê de dijîn de, li balafirgeh û dûmahiyan de bi gelek zimanên din anons dikin lê bi Kurdî anons nakin, sedema vê çi ye?
4. Kurd, di kargehên ku lê dixebitin de marûzî mobîngê dibin, li kolanan jî lînç li wan dibe. Ji bo qedandina vê yekê xebatên pêşgiriyê hene?
5. Ji bo Kurdî bigîje asteke statuya zagonî xebatek tê kirin?